CELEX: 62009CN0081
Language: mt
Date: 2009-02-25 00:00:00
Title: Kawża C-81/09: Talba għal deċiżjoni preliminari mressqa mis-Symvoulio tis Epikrateias (Il-Greċja) fis- 25 ta’ Frar 2009 – Idryma Typou A.E. vs Ypourgos Typou kai Meson Mazikis Enimerosis

1.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 102/14
            
         Talba għal deċiżjoni preliminari mressqa mis-Symvoulio tis Epikrateias (Il-Greċja) fis-25 ta’ Frar 2009 – Idryma Typou A.E. vs Ypourgos Typou kai Meson Mazikis Enimerosis
   (Kawża C-81/09)
   2009/C 102/23
   Lingwa tal-kawża: Il-Grieg
   
      Qorti tar-rinviju
   
   Symvoulio tis Epikrateias
   
      Partijiet fil-kawża prinċipali
   
   
      Rikorrenti: Idryma Typou A.E.
   
      Konvenut: Ypourgos Typou kai Meson Mazikis Enimerosis (Ministru tal-Istampa u x-Xandir)
   
      Domandi preliminari
   
   Id-Direttiva 68/151/KEE, li fl-Artikolu 1 tagħha tipprovdi li “[i]l-miżuri ta’ kordinazzjoni preskritti b’din id-Direttiva għandhom japplikaw għall-liġijiet, regolamenti u disposizzjonijiet amministrattivi ta’ l-Istati Membri dwar it-tipi ta’ kumpaniji li ġejjin: […] fil-Greċja: ανώνυμη εταιρία [kumpannija pubblika b’responsabbiltà limitata], […]”, tistabbilixxi regola li tipprojbixxi l-adozzjoni ta’ dispożizzjoni nazzjonali bħall-Artikolu 4(3) tal-Liġi 2328/1995, sa fejn tali dispożizzjoni tipprovdi li l-multi previsti fil-paragrafi preċedenti ta’ dan l-artikolu għal ksur tal-leġiżlazzjoni u tar-regoli tad-deontoloġija li jirregolaw il-funzjonament tal-istazzjonijiet televiżivi huma imposti b’mod konġunt u in solidum, mhux biss fuq il-kumpannija detentriċi tal-awtorizzazzjoni għall-ħolqien u għall-użu ta’ stazzjoni televiżiv, iżda ukoll fuq l-azzjonisti kollha li jżommu perċentwali ta’ ishma ta’ iktar minn 2,5%?